
1. НАИМЕНОВАНИЕ НА ИЗДЕЛИЕТО:
„Костюм зимен камуфлиран”
2. СЪСТАВ И ОПИСАНИЕ НА ИЗДЕЛИЕТО:
Костюмът се състои се от яке и клин.

Якето е в спортен силует. Състои се от основен плат памучен тип, хастар в състав 80/20% П/ПЕ и подвижна топла подплата от хастар в състав 80/20% П/ПЕ капитониран с вата (150 гр/м² за предни части и гръб и 100 гр/м² за ръкавите).

На предните части в областта на плещите от раменния шев до средата на ръкавната извивка са зашити платки, под които са монтирани два външни джоба с капаци със скосени ъгли. Закопчават се с по 2 броя копчета и илици, размерите на джобовете са 16/17 см., а на капаците 16/7 см. Торбите на джобовете са в правоъгълна форма със скосени ъгли и се прикачват на двуиглова машина с междуиглово разстояние 0,6 см. Капаците също са със скосени ъгли и се изминават на двуиглова машина с междуиглово разстояние 0,6 см. Торбите на джобовете се прикачват на разстояние 1,5 см под линията на прикачване на капаците на джобовете, на двуиглова машина с междуиглово разстояние 0,6 см, капаците също са изминати на двуиглова машина с междуиглово разстояние 0,6 см.
На предните части под линията на талията са оформени два вътрешни джоба под наклон с филетки с размери 17/4,5 см. По контурите на филетките има двойни лицеви шевове на 0,6 см. Предните части се закопчават с делим цип, покрит с пластрон, широк 5 см, който се затваря с четири броя копчета и илици. В долния край при колана, пластрона се закопчава с илик и копче. По всички контури на пластрона има двойни лицеви шевове на 0,6 см. На вътрешната мостра на лявата предна част е ушит вътрешен джоб с една филетка с размери 1/4 см, предназначен за пишещо средство (химикал).

Яката е права, легнала, състои се от две части, горна и долна. Горната е от основен плат по края и плетено трико от В/ПАН 30/70 по средата, в тъмно кафяв цвят. Долната яка е с отделно столче и е от основен плат. 
Гърбът в горната част е със симетрична платка, започваща от раменния шев и завършваща до средата на ръкавната извивка. Долната част на гърба е прав от 2 части. По линия на ръкавните извивки на гърба има изработени фалди, които служат за по-голяма свобода при движение и функционалност на якето, същите от вътрешната страна са фиксирани с ластик.

При подгъва (по линия на ханша) предните части и гърба завършват с колан широк 5 см. В областта на страничните шевове в колана е монтиран вътрешен ластик, служещ за пристягане.

Ръкавите са от две части. В областта на лактите ръкавите са усилени от външната страна с допълнително парче от основния плат с размери 16 х 16 см, тегелирано с вата 80 гр/м², пришито към ръкава на двуиглова машина с разстояние между иглите 0,6 см. В долната част ръкавите завършват с маншети с ширина 5 см, които се закопчават с 2 /два/ броя копчета (за коригиране дължината им) и един илик. При маншета подплатата е фиксирана за ръкава с две гайки и копчета. В областта на раменете са прикачени щрифелки с широчина 4,5 см и дължина 15 см от върха на щрифелката с възможност за поставяне на пагон тип „тунел”. Щрифелките са зашити в ръкавната извивка при рамото, а заострения край към яката се закопчава посредством копче и илик. Щрифелката е прикачена като 2/3 от нея прехвърля към предната част.
Върху левия ръкав в горната част на разстояние 10 см под ръкавната извивка е пришита самозалепваща лента (велкро – бримка) по форма за поставяне на наръкавен знак (емблема).
Пластронът, яката, щрифелките за пагони и капаците на джобовете се подлепват.
Коланът в частите без ластик и маншетите на ръкавите са подплатени с вата 80 гр/м².
Към якето се изработва топла подвижна подплата, състояща се от памучен тип плат и вата 150 гр/м², а на ръкавите от 100 гр/м² вата. Плата за подплатата е (80/20) П/ПЕ ± 5, със специфична площна маса 120 гр/м² ± 5 %. Ватата е прошита във вид на ромбове 10 х 10 см /капитонирана/. На лявата предна част на подплатата е оформен вътрешен джоб с две филетки, изработени от основния плат и отвор 14 см., който се затваря с цип, торбата на джоба е от памучен тип плат и има насрещно парче към торбата от основния плат. Подвижната подплата се обточва с бие от памучната подплата по цялата обиколка, ръкавите в долната част също са обазовани обточени. Подплатата е прикачена за якето с делим цип.

Платките на гърба и предните части, фалдите, щрифелките за пагоните и колана /в частите без ластик/ са подсилени с допълнителни двойни лицеви шевове по края. 

Подплата – предна част

Клинът е изработен от основен плат памучен тип. Състои се от лицева част и подвижна топла подплата. Клинът пада свободно и образува чупка в долната част. Колан с ширина в най-ниската част 5 см., а на задната част по форма в най-високата си част - 10 см. и представлява тегелирана от двете страни с основен плат вата 80 гр/м², на която са пришити 6 бр. гайки с размери 4/10 см. и светъл отвор 6,5 см., понтирани в горния край с по 2 понта, с илик и копче в долния край. Наддаването се закопчава с 1 бр. копче и илик. Гайките са симетрично разположени на предната и задна част. 

Предните части на клина са симетрични и имат по една баста, а на задните части на клина има по една свивка, за по-голяма свобода в талията и ханша. Клинът се закопчава с 4 бр. копчета и илици. Под колана на предните части са оформени два джоба тип “италиански”, чийто торби са от основния плат, както и насрещните парчета. Клинът има 2 странични външни джоба с размери на торбите - 18/19 см. и капаци над тях с размери 18/7 см. и разстояние между тях 1.5 см., които се закопчават с по 2 бр. копчета и илици. Торбите на джобовете са в правоъгълна форма със скосени ъгли и се прикачват с двойни лицеви шевове на разстояние 0,6 см. Капаците също са със скосени ъгли и двойни лицеви шевове на разстояние 0,6 см. 

На дясната задна част на клина в горна част е външно е пришит същия по вид джоб с размери 16/17 см до размер № 50 (17/17 см. за размери от № 52 до 56, 18/17 см. за размери от 58 до 62) с капак 16/7 см (съответно 17/7 см., 18/7 см.), който се закопчават с по 2 броя илици и копчета.

В седалището на задните части от вътрешната страна са зашити подсилващи парчета. В областта на колената на предните части, върху крачолите са монтирани наколенни парчета от основен плат, подплатени с вата 80 гр/м². В горната си част парчето е под формата на връх, а в долната част парчето е право. На подгъва на клина е пришит маншет от трико В/ПАН 30/70 % в кафяв цвят с широчина 5 см с вграден в него ластик. 
Клинът е с подвижна подплата, състояща се от памучен тип плат и вата 80 гр/м². По линия на талията, шлица и подгъва, подплатата е обазована /обточена/ с лента от същия плат. Подплатата е прикачена към клина в областта на талията и подгъва, посредством 9 бр. илици и копчета, а в долния край на крачолите с по 2 броя гайки и копчета.
Коланът, гайките и капаците на джобовете са подлепени.

Предна част                                                           Задна част

3. ТАКТИКО-ТЕХНИЧЕСКИ ИЗИСКВАНИЯ КЪМ ИЗДЕЛИЕТО:
3.1. Изисквания по предназначение

3.1.1. Изисквания към размерите:

Костюмите се изработват в ръсто-размерни комбинации, които са посочени в Таблица 1.
                                                                                          Таблица 1
	Ръст, см
	164, 170, 176, 182, 188, 192

	Обиколка на гърдите, см
	88
	92
	96
	100
	104
	108
	112
	116
	120
	124
	128
	132


Изделията да са съобразени с БДС EN 13402-3:2013 или еквивалент, където се определя система за размери на тялото.

Означаването на размера на изделията да се извършва съгласно БДС EN 13402-1:2003 или еквивалент.
Обмерните данни за изделията ще се предоставят на избрания изпълнител след сключване на договора въз основа на рамковото споразумение, при подаване на писмена заявка от страна на възложителя.
3.1.2. Изисквания към материалите:

                                                                                                      Таблица 2
	Наименование


	Предназначение

	I. Основна тъкан:

1. Количествен състав, %:

 (33/67) П/ПЕ ± 3
2. Сплитка:

Кепър 2/2
3. Маса на единица площ, гр/м2
250 ± 5%

4. Цветове:

- за фон - каки – приблизителен пантонен № 16-1315 ТРХ, с допустима цветна разлика мин. 4 бал по сива скала

- зелен - приблизителен пантонен № 19-0306 ТРХ, с допустима цветна разлика мин. 4 бал по сива скала

- тъмно кафяв - приблизителен пантонен № 19-1118 ТРХ, с допустима цветна разлика мин. 4 бал по сива скала

5. Максимална сила при опън, daN:
- основа - мин. 180
- вътък - мин. 60
6. Изменение на размерите при пране при 40ºС, %:

- основа - макс. 1,5
- вътък - макс. 1,5
7. Устойчивост на обагрянията, бал:

- пране при 40ºС - мин. 4/4/4
- сухо триене - мин. 4
- мокро триене - мин. 3
- пот - мин. 4/4/4
- гладене - мин. 4-5/4-5
- светлина - мин. 5-6
8. Устойчивост на проникване на вода, мм воден стълб:

- мин. 300
9. Устойчивост

на повърхностно омокряне на тъкани, степен:
- мин. 4
10. Устойчивост на претриване, %:

- макс. 1,2
11. Устойчивост
на пилингообразуване, бал:

- мин. 4
12. Съдържание на формалдехид, 

mg/kg:

- макс. 75
13. pH на воден екстракт, pH единици: 

 4,8 – 7,5

	Основен (лицев) плат за изработка на костюмите

	II. Хастар
1. Количествен състав, %:

(80/20) П/ПЕ ± 5

2. Сплитка:

Лито
3. Маса на единица площ, гр/м2
120 ± 5 %
4. Цвят:

- каки – приблизителен пантонен № 16-1315 ТРХ, с допустима цветна разлика мин. 4 бал по сива скала

5. Максимална сила при опън, daN:
- основа - мин. 25
- вътък - мин. 25

6. Изменение на размерите при пране при 40ºС, %:

- основа - макс. 1.5
- вътък - макс. 1.5
7. Устойчивост на обагрянията, бал:
- пране при 40ºС - мин. 3-4
- сухо триене - мин. 3-4
- мокро триене - мин. 3
- пот - мин. 4
- гладене - мин. 4
- светлина - мин. 4-5
8. Съдържание на формалдехид, 

mg/kg:

- макс. 75
9. pH на воден екстракт, pH единици:

 4,8 – 7,5
	За подплата на якето, за подвижната топла подплата на якето и подвижната топла подплата на клина

	III. Вата: 
– маса на единица площ: 150 гр/м2

	За предните части и задната част на подвижната топла

	IV. Вата:

– маса на единица площ: 80 гр/м2
	За лакетните парчета, колана и маншетите на якето, за подвижната подплата на клина, колана и наколенните парчета на клина  

	V. Трикотажен плат (щрик) в тъмно кафяв цвят:
 - Състав (30/70) В/ПАН ± 3%
	За горната яка на якето и за маншети клин

	VI. Подлепващ материал
	За подлепване на всички детайли, от описанието     

	VII. Копчета:
- диаметър 15 мм

- цвят черен
	За якето и клина

	VIII. Цип: делим
	За закопчаване на якето и за прикачване на подвижната подплата към якето

	IX. Ластик:

- широчина 3 см


	За вграждане в колана на якето и в трикотажния маншет на клина

	X. Конци индустриални шевни в тон с цвят каки:

- 100% ПЕ


	За всички шевове на якето и клина

	XI. Лента маркировъчна
	За ръсто-размерна марка на яке, подвижна подплата яке, клин и подвижна подплата клин


Всички видове вата, които се влагат в костюма трябва да са устойчиви на пране при 40ºС и центрофугиране.
3.1.3. Методи за контрол и изпитване
3.1.3.1. Моделът на костюма се контролира за съответствие с описанието в т. 2 на техническата спецификация.

3.1.3.2. Контролирането на размерните показатели, посочени в т. 3.1.1., се извършва с помощта на метална ролетка или шивашки метър с точност ± 0,1 cm.

3.1.3.3. Вложените в изработването материали и цветове  се контролират чрез сравняване с изискванията в таблица 2.

3.1.3.4. Физико – механичните и химичните показатели на материалите от таблица 2 се контролират чрез сравняване на резултатите от лабораторните изпитвания с изискванията в таблица 2. Методите за изпитване на показателите са посочени в таблица 3.
Таблица 3 – Методи на изпитване
	Наименование на характеристиката


	Метод на изпитване



	1. Количествен състав

	НЕНТП

ПМС 114/ДВ бр.44/2006 г. и изм.
ДВ.бр.43/08.06.2010 г.

	2. Сплитка:


	БДС 12674 : 1975

	3. Маса на единица площ на основния плат и помощните материали
	БДС EN 12127 : 2000

	4. Оценка на цвета
	БДС EN 20105-А02:2001

	5. Максимална сила при опън


	БДС EN ISO 13934-1:2013

	6. Изменение на размерите при пране
	БДС EN ISO 6330:2012
БДС EN 5077:2008

	7. Устойчивост на обагрянията:

- пране при 40ºС

- сухо триене

- мокро триене

- пот

- гладене

- светлина
	БДС EN ISO 105-С06:2010
БДС EN ISO 105-Х12:2005
БДС EN ISO 105-Х12:2005
БДС EN ISO 105-Е04:2013
БДС EN ISO 105-Х11:2002
БДС EN ISO 105-В02:2015

	8. Устойчивост на проникване на вода
	БДС EN 20811:1996



	9. Устойчивост
на повърхностно омокряне на тъкани
	БДС EN 4920:2012



	10. Устойчивост на претриване
	БДС EN ISO 12947-3:2002

при 2000 цикъла

	11. Устойчивост
на пилингообразуване
	БДС EN ISO 12945-2:2002

при 2000 цикъла

	12.Съдържание на формалдехид
	БДС EN ISO 14184-1:2011

	13. pH на воден екстракт
	БДС EN ISO 3071:2008


За позовани недатирани (отменени) стандарти се прилага актуална версия на съответния стандарт, включително всички негови изменения действащи към момента на обявление на обществената поръчка или еквивалент.
3.2. Изисквания по електромагнитна защита
Не се изискват.

3.3. Изисквания по ергономичност, обитаемост и техническа естетика

Използваните материали да не предизвикват кожни раздразнения и алергични реакции.

3.4. Изисквания по експлоатацията, удобство за техническото обслужване и ремонт

Не се предвиждат.

3.5. Изисквания за скритост и маскировка

Не се изискват.

3.6. Изисквания за транспортопригодност и съхранение

3.6.1. Опакованите изделия да се транспортират в добре почистени и сухи превозни средства. Товаро – разтоварните действия и превоза да се извършат в условия, предпазващи изделията от навлажняване, замърсяване и механични повреди.

3.6.2. Съхраняването да се извършва в сухи и проветриви помещения, в условия, предпазващи изделията от навлажняване, замърсяване и механични повреди.

Съхраняваните в склада изделия трябва да са отдалечени от отоплителни и осветителни тела на разстояние не по малко от 60 cm.

4. ИЗИСКВАНИЯ ЗА СТАНДАРТИЗАЦИЯ И УНИФИКАЦИЯ

Не се предвиждат.

5. ИЗИСКВАНИЯ КЪМ ВИДОВЕТЕ ОСИГУРЯВАНЕ

5.1. Осигуряване на качеството

5.1.1. Изисквания при процедура за доставка на вещеви изделия

При провеждане на процедура за доставка на вещеви изделия, да се доказва с протоколи от изпитвания в акредитирана лаборатория съответствието с изискванията на техническата спецификация на: размерните показатели по т. 3.1.1. и характеристиките на материалите по т. 3.1.2.
Изисквания към: модела, технологията за изработване и влаганите материали, посочени в техническата спецификация, за които не се изискват протоколи от лабораторни изпитвания за съответствие със спецификацията, да служат и да се спазват задължително при производството на изделието.

5.1.2. Правила за приемане и оценка на качеството

Качеството на готовите изделия и на вложените материали в тях се контролират чрез:
- Анализ (протокол от изпитване) в акредитирана изпитвателна лаборатория /АИЛ/ на изделия, взети по метода на случайния подбор от доставените количества, като разходите по проведените анализи и пробите от материали и готови изделия са за сметка на Изпълнителя. Протокола от изпитване (оригинал със свеж печат и подпис) е с отразени в него резултати по всички характеристики, посочени в Техническата спецификация на материалите (основен плат и хастар) и с дата на издаване, следваща датата на съответната доставка от настоящата обществена поръчка.

- За всяка изпълнена доставка да се взема за анализ 1 бр. за артикула по съответната позиция, по преценка на Възложителя в зависимост от доставките, взети по метода на случайния подбор от доставяните количества.

- Изделията, предоставени за анализ са за сметка на Изпълнителя и се възстановяват от него на Възложителя в срок от 30 календарни дни. Анализът ще се извършва в акредитирана лаборатория в рамките на Европейския съюз.
- За периода от предаване на изделията в МВР до изготвяне на протокол за оценка на качеството, се издава протокол за временно съхранение, подписан в 2 (два) екземпляра от представители на Възложителя и Изпълнителя.

- Само когато въз основа на резултатите от проверката на качеството на база извършения анализ в АИЛ, специалисти от ДУССД – МВР установят, че изделията съответстват на изискванията по договора, за дата на приемане се счита датата на протокола за временно съхранение, което изрично се отразява в предавателно – приемателния протокол.

- В случай, че въз основа на резултатите от проверката на качеството, чрез извършения анализ в АИЛ, специалисти от ДУССД – МВР установяват, че изделията не съответстват на изискванията по договора, то доставката се връща на Изпълнителя за негова сметка, с констативен протокол и приложен към него протокола за оценка на качеството, с отразените в него несъответствия.

- При неспазване характеристиките в настоящата техническа спецификация, партидата не се приема.
5.2. Други видове осигурявания

Не се предвиждат.

6. ИЗИСКВАНИЯ КЪМ ЕТИКЕТИРАНЕТО, МАРКИРОВКАТА, ОПАКОВКАТА И КОНСЕРВАЦИЯТА

6.1. Маркировка:

На четирите части от костюм зимен камуфлиран (яке специално зимно, топла подплата,  клин зимен камуфлиран и топла подплата)  се пришива ръсто – размерна марка, която съдържа информация за ръст, размер, име на фирмата Изпълнител, състав, знаци за третиране и въздействие (пране, гладене, сушене, химическо третиране, избелване), месец и година на производство.
6.2. Етикети:

Етикета се поставя в плъзгача на горната част на костюм специален зимен. Всеки костюм специален зимен следва да има етикет с информация, съгласно Наредба за изискванията за етикетиране на нехранителни стоки и Закона за защита на потребителите, а именно:
* Фирма Изпълнител;
* Вид на изделието;

* Състав;

* Изисквания за съхранение и употреба;

* Гаранционен срок
6.3. Опаковка:

Костюм зимен камуфлиран се опакова по 1 бр. в полиетиленов плик, след което се поставя в натронова хартия, върху която се залепва етикет за вид, ръст, размер, име на фирмата – изпълнител, месец и дата на производство. Във всеки опакован костюм зимен камуфлиран се поставя гаранционна карта.

7. ИНДИВИДУАЛНИ ПОРЪЧКИ

7.1. Изпълнителя изпълнява и доставя извън стандартни размери на костюми камуфлирани зимни при заявка от страна на Възложителя, в рамките на артикулите, количествата и цените уговорени в договора. Изпълнението и доставката на извън стандартните костюми камуфлирани зимни са част от сключения договор и се изпълняват в 30 дневен срок след датата на заявка.
7.2. При доставка на изделията изработени по индивидуални поръчки, да се спазват следните изисквания:

7.3. Бланките на Възложителя с информация за трите имена на служителя, неговите размери и месторабота, въз основа на които са изработени изделията трябва да бъдат трайно прикрепени към облеклата при доставка в складовете на Възложителя.

7.4. При доставка на индивидуални поръчки да бъде предоставен поименен опис на индивидуалните поръчки, който е неразделна част от съпътстващите документи по доставката.
7.5. При възникване на необходимост от доставка, извън посочените в подадената заявка/и количества, Възложителят има право да заяви допълнителни количества изделия в рамките на артикулите, количествата и цените уговорени в договора, за изпълнение в срок до 45 дни от датата на заявката, съобразно капацитета на изпълнителя, без да нарушава изпълнението на редовната заявка.

8. ГАРАНЦИОНЕН СРОК

Гаранционният срок е 12 (дванадесет) месеца от датата на получаване на последната доставка (за всеки договор) в складовете на Възложителя и подписването на предавателно - приемателен протокол, а гаранционният срок при експлоатация е 3 (три) месеца от датата на предоставяне на изделието на служителя.

Всеки костюм се предоставя с гаранционна карта, която да е попълнена и подпечатана от изпълнителя и да съдържа следната информация: 
* Име на Изпълнителя;

* Вид на изделието;

* Дата на доставка на изделието;

* Поле за вписване името на служителя, на когото се предоставя изделието (попълва се от служител на Възложителя);

* Поле за дата на предаване на изделието на служителя (попълва се от служител на Възложителя);

* Гаранционен срок при експлоатация – 3 (три) месеца от датата на предоставяне на изделието на служителя;

* Съществени характеристики;

* Знаци за третиране и въздействие;

* Поддръжка и почистване;

* Условия за съхранение.  

8.1. Рекламации

Рекламации относно качеството и скрити дефекти се правят в гаранционния срок и при условие, че са спазвани изискванията за експлоатация и за третиране на изделията.

Рекламация се урежда в срок от 15 (петнадесет) работни дни от съставянето на протокол за същата, чрез отстраняване на дефекта или замяна на рекламираното изделие с ново за сметка на Изпълнителя.

Рекламации по количествата на доставените изделия, могат да се правят само в момента на получаването им.
9. ОЦЕНЯВАНЕ НА СЪОТВЕТСТВИЕТО
Доказва се с представяне на следните документи:

9.1. Декларация за съответствие по БДС EN ISO/IEС 17050-1:2010 и БДС EN ISO/IEС 17050-2:2006 или еквивалент на основния плат, хастара и образеца (готовото изделие) от изпълнителя или от производителя (само ако изпълнителя не е производител), удостоверяваща, че материалите и образеца (готовото изделие) отговарят на посочените стандарти и изисквания в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка.

Забележка: Декларацията се представя в оригинал със свеж печат и подпис от декларатора с дата на издаване, следваща датата на обявяване на настоящата обществена поръчка.

9.2. Технически характеристики, включващи описание на основните параметри, на които отговарят: основен плат и хастар издадени от производителите или вносителите им със свеж печат и подпис, с дати на издаване, следващи датата на обявяване на настоящата обществена поръчка.

Забележка: Когато материалите са от внос, се представят оригинали или заверени от участника копия на горепосочените документи, придружени с превод на български език, имена и подпис на извършилия превода.

9.3. Сертификат за качество на основен плат и хастар, издаден от производителите или вносителите им оригинал със свеж печат и подпис, с дати на издаване, следващи датата на обявяване на настоящата обществена поръчка.

Забележка: Когато материалите са от внос, се представят оригинали или заверени от участника копия на горепосочените документи, придружени с превод на български език, имена и подпис на извършилия превода.

9.4. Протоколи от изпитване на основния плат, хастара и образеца (готовото изделие). Представят се оригинали със свеж печат и подпис или копия заверени с мокър печат на съответната АИЛ, издадени от акредитирана от Изпълнителна агенция „БСА” изпитвателна лаборатория (АИЛ), с отразени в тях резултати по всички характеристики, посочени в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка.
9.5. В деня и часа на подаване на офертите, участниците следва да представят мостри от основния плат и хастара – по 1 линеен метър. Също така в деня и часа на подаване на офертите, участниците следва да представят по 1 бр. изделие (образец) от артикула, в размер 176/104. Образеца на артикула трябва да имат трайна маркировка (ръстова марка), съгласно техническата спецификация, със следната информация: състав, размер, име на участника в процедурата, знаци за третиране и въздействие (пране, гладене, сушене, химическо чистене и избелване).
* Мострите се представят като част от техническото предложение на участника с предварително попълнен от участника опис. Мострите на участника да са надписани за коя позиция се отнасят. Същите трябва да са подпечатани със свеж печат от акредитирана от ИА „БСА” или друг признат орган по смисъла на ЗОП изпитвателна лаборатория /АИЛ/, с посочен номер на протокола от АИЛ, в потвърждение на това, че за същите са представени протоколите от изпитване, издадени от акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ за характеристиките изискани от Възложителя. 

* Мострите ще бъдат използвани при необходимост за доказване на съответствието с изискванията на Възложителя за материалите и параметрите на същите в хода на провеждане на обществената поръчка. Мострите могат да се предоставят от Възложителя за изследване по всички характеристиките посочени в техническата спецификация в АИЛ, като разходите по провеждане на изпитванията са за сметка на участника. За целта участникът декларира съгласието си образците да бъдат изследвани в АИЛ, като разходите са за сметка на участника, с приложена към мострите декларация. В резулатат на изследването целостта на мострите може да бъде нарушена.
* Мострите на избрания участник, с който ще бъде сключенo рамковото споразумение ще бъдат задържани до приключване на рамковото споразумение и изтичане на гаранционния срок на последната доставка по сключените въз основа на него договори. 

* Към техническото предложение участникът прилага и скици на изделията, които са предмет на настоящата обществена поръчка.
Забележка: Представените лабораторни изпитвания да са в обхвата на акредитация на съответната АИЛ.
9.6. Заверено копие от сертификата за акредитация на съответната АИЛ, издала протоколите за изпитване, удостоверяващо обхвата на акредитация – параметрите и показателите на вложените материали и списък с обхвата на акредитация, който е неразделна част от сертификата на съответната изпитвателна лаборатория. Копието да е заверено от съответната акредитирана изпитвателна лаборатория със свеж печат и подпис.

9.7. За производителя на основния плат да се представи сертификат (заверени копия) за управление на качеството ISO-9001:2008 или еквивалентно/и и/или ISO-9001:2015 или еквивалентно/и, издаден от независими лица, които са акредитирани по съответната серия европейски стандарти от ИА „БСА” или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5, ал. 2 от Закона за националната акредитация на органи за оценяване на съответствието, с обхват на дейност еднакъв или сходен с предмета на поръчката (еднакъв или сходен предмет се счита доставката на текстилни изделия).

9.8. Декларация от страна на участника, че в процеса на провеждане на обществената поръчка и при изпълнение на договора, Възложителят може да осъществява контакт с производителите или официалните представители на производителите, с цел идентифициране на документите удостоверяващи произхода им, както и правото да се предоставя информация по отношение на съмнения за фалшификация.

9.9. При изпълнение на договора, готовите изделия и вложените материали да съответстват напълно на технологичните и конструктивни изисквания на възложителя. Готовите изделия да са произведени от един и същ производител, ако Изпълнителя не е производител. Вложените материали да са произведени от същия производител, със същото качество и търговска марка, с които участникът е определен за изпълнител. Това се доказва с представяне на фактури със заличени стойности за закупените основни материали при доставката на всяка партида готови изделия, декларация за съответствие и сертификат за качество на вложения в партидата основен материал, издаден от производителя.

* При обстоятелства, възникнали след сключване на договор, които правят невъзможно изпълнението на поръчката при договорените условия, страните могат чрез двустранно писмено споразумение да променят производителя на готовите изделия и вложените материали, при условие че готовите изделия и вложените материали са със същите или по-добри технически характеристики, от тези на възложителя. Съответствието на готовите изделия и вложените материали на новия производител с изискванията на възложителя се доказва от изпълнителя с документи и мостри съгласно Техническата спецификация, приложение към обществената поръчка.
9.10. Участникът предлага срок за изпълнение на поръчката, срок на валидност на офертата, условия и начин на плащане, съгласно изискванията на възложителя, като изпълнява следните изисквания:

9.10.1. Срокът за изпълнение на поръчката предложен от участника не може да надвишава този, посочен в документацията за участие;

9.10.2. Срок за валидност на офертата – 3 (три) месеца;

9.10.3. Срокът на валидност на офертата предложен от участника не може да бъде по-малък от този, посочен в документацията за участие.

9.11. Всички копия на документи, които се представят, за които не се изисква изрично в документацията да са представени в оригинал или в заверени копия на оригинали, трябва да са заверени с гриф „Вярно с оригинала”, печат (в приложимите случаи) на участника и подпис на лице, което го представлява. Възложителят си запазва правото в случай на съмнение в автентичността на представени копия от документи да поиска от участника заверени копия на оригиналите.

9.12. Всички документи, които се представят заедно с офертата за участие в процедурата следва да са в срока на тяхната валидност
9.13. Несъответствието с техническата спецификация и всички останали изисквания, посочени от Възложителя е основание за отстраняване на участниците от по-нататъшно участие в процедурата.

